《江城子 其二 重阳酒边》
宋代·陈著

人生难满百年心。得分阴。胜千金。吹帽风流，时节又相寻。

回首金萸休说梦，真率具，自山林。

逢迎一笑且开襟。酒频斟。量犹禁。相劝相期，长健似如今。

醉也从他儿女手，争把菊，满头簪。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。